**FortælleFabrikken**

**Manuskript til selvkørende undervisere**

**Opstart**

1. Se (Intro til Intro video) hvor hele projektet og bilag bliver fremlagt.
2. Find ud af om du vil køre alle moduler. Snak med andre lærere der kan involveres i projektet. (se evt. bilag med introsnak med lærer)
3. Overvej allerede nu, hvad skolen har af materialer og hvad der måske skal købes ind til design. (Indkøbsliste)
4. Afsæt timer allerede nu, til moduler. (Se forslået Modul skema herunder)
5. Del allerede nu eleverne ud i grupper. Det kan være efter genrer, læseevner eller bare ved lodtrækning.
6. Find litteratur til eleverne. Skal de alle sammen læse det samme, eller skal de læse forskellige værker i små grupper? (se evt. bilag med løbende forslag til litteratur)
7. Send (brev til forældre) og (samtykkeerklæring) hjem til alle forældre, hvis du ønsker at involvere forældre og tage billeder af forløbet.
8. Udlever (Læseguiden) og (de 4 bogkort) til eleverne som hjælp til deres læsning.
9. Fortæl eleverne hvad der fokuseres på til finalen og hvordan samarbejde er noget af det vigtigste. (bilag med hvad der giver points til finalen).



**Læsning**

1. Sørg for at eleverne har hver deres eksemplar af deres bog. Bestil evt. læsesæt fra biblioteket.
2. Følg læseguiden og lad eleverne dele deres læsning op i fire læsestop. De skal huske at udfylde skema omkring personer, konflikter, handling og miljø, når guiden nævner det.
3. Eleverne skal være færdige med at læse inden modul 2.

**Før Modul 1 – Spil Brætspil**

1. Se (Intro til Modul 1 video) og læs (Intro brætspil)
2. Vælg hvilke brætspil eleverne skal prøve og om det skal være lette versioner.
3. Vælg om alle grupper skal spille det samme brætspil samtidig, eller om grupperne skal gå på skift mellem flere spil.
4. Bestil brætspil eller book biblioteket til Modul 1. Sørg for at der er en version af spillet til hver 4-5 elever.
5. Læs reglerne igennem til spillene og spil helst en smule, med involverede undervisere.

**Modul 1 – Spil Brætspil**

1. Vis (regelvideo) til spillet de skal spille.
2. Læg hjælpeplancher frem hvis de er til rådighed (Hjælpeplancher)
3. Giv eleverne mindst en lektion at spille i.
4. Snak med eleverne om spillets regler, mekanikker og hvad der var let/svært.
5. Gå videre til næste spil indtil de har prøvet et par spil.

**Før Modul 2 - Spilmekanikker**

1. Se (Intro til modul 2 video)
2. Skaf de nødvendige materialer for at eleverne kan starte deres eget design.
3. Se evt. (video med spilmekanikker)

**Modul 2 - Spilmekanikker**

1. Forklar lidt om spilmekanikker og variationer af brætspil eller vis (Video med spilmekanikker)
2. Del (forbered jeres brætspil) ud, så eleverne har noget at samle deres informationer fra bøgerne på.
3. Del papir og blyanter ud, så grupperne kan diskutere hvilke slags spil de gerne vil lave.
4. Det er en god ide at stoppe efter en time og lade dem fremlægge på tavlen foran hinanden, hvad de vil arbejde med.
5. Lad eleverne arbejde videre med hvilke mekanikker der kunne være sjove at have med i spillet og lad dem dele roller ud. Hvem laver brikker? Hvem laver kort?

**Før Modul 3 – Spillepladen**

1. Se (intro til modul 3 video)
2. Overvej om pladerne skal laves med pap, træ eller andet?

**Modul 3 – Spillepladen**

1. Giv eleverne (Huskeplanche) for at være sikker på at de har husket det hele.
2. Eleverne skal farve pladen, designe kort, terninger og spillekort.

**Før Modul 4 – Regelskrivning**

1. Se (intro til modul 4 video)
2. Se evt. (Skriv regler guide video)
3. Overvej om eleverne skal skrive regler i Word, Publisher eller andet.
4. Sørg for computere, eller hvilket format du ønsker de skal lave regler i.

**Modul 4 - Regelskrivning**

1. Forklar lidt om regelskrivning og hvordan alle skal kunne forstå dem, eller vis (Video med regelskrivning) i det format du ønsker.
2. Lad eleverne arbejde med regler.

**Før Store Spilledag**

1. Se (intro til store spilledag video)
2. Book en sal på skolen eller biblioteket.
3. Inviter gæster, hvis du gerne vil have forældre eller andre elever med.
4. Overvej om der er mulighed for en gæstedommer. Måske en forfatter eller en youtuber.
5. Print (beregning af point), (Gruppe Deltagelse) og (Points til finalen) ud hvis du ønsker at bruge det. Du kan selvfølgelig også bare køre dit eget point system.
6. Køb en præmie til vinderholdet.
7. Køb snacks hvis du ønsker det.

**Store Spilledag**

1. Sæt stole frem til tilskuere og mulighed for et bord til fremlæggelse og flere borde til gruppernes spil. Sæt evt. snacks frem.
2. Lad grupperne skrive deres navne og præsentere deres spil for alle, en ad gangen. Dommerne skriver ned imens. Spørg ind til hvordan de har fået bogens verden med i brætspillet.
3. Mens dommerne tæller point sammen, kan eleverne og gæsterne spille hinandens brætspil.